ČITALAČKE NAVIKE UČENIKA 4. i 5. RAZREDA OŠ KRALJICE JELENE

**Prikaz rezultata istraživanja**

**UZORAK ISTRAŽIVANJA**

U istraživanju su sudjelovali učenici 4. razreda OŠ kraljice Jelene te učenici 5. razreda istoimene škole. Ukupno je u istraživanju sudjelovalo 222 učenika, od kojih je 113 bilo ženskoga, a 109 muškog spola.

4. RAZRED

U istraživanju je sudjelovalo 103 učenika četvrtog razreda, 52 učenice i 51 učenik.

|  |  |
| --- | --- |
| spol | učenici 4. razred |
| žensko | 52 |
| muško | 51 |

*Tablica 1. Populacija učenika četvrtih razreda u OŠ kraljice Jelene u Solinu*

67 % ispitanih učenika četvrtih razreda je ostvarila odličan uspjeh, 30 % vrlo dobar uspjeh dok je 3% ispitanih učenika ostvarilo dobar uspjeh.

*Slika 1. Opći uspjeh učenika četvrtih razreda u OŠ kraljice Jelene u Solinu na kraju 3. razreda*

Većina učenika, 43%, je ostvarila odličan uspjeh iz Hrvatskog jezika na kraju trećeg razreda. 42 % učenika je ostvarilo vrlo dobar uspjeh. Dobar uspjeh je ostvarilo 11% ispitanih učenika, a bilo je učenika koji su ostvarili i dovoljan uspjeh, 2%.

*Slika 2. Uspjeh iz predmeta Hrvatski jezik učenika četvrtih razreda osnovne škole kraljice Jelene u Solin na kraju trećeg razreda*

5. RAZRED

U istraživanju je sudjelovalo 119 učenika petih razreda, 61 učenica i 58 učenika.

|  |  |
| --- | --- |
| spol | učenici 5. razred |
| žensko | 61 |
| muško | 58 |

*Tablica 2. Populacija učenika petih razreda u OŠ kraljice Jelene u Solinu*

Kod 56% ispitanih učenika petih razreda opći uspjeh na kraju četvrtog razreda je bio odličan. Nešto manje učenika (40%) je ostvarilo vrlo dobar uspjeh dok je 4 % učenika ostvarilo vrlo dobar uspjeh.

*Slika 3. Opći uspjeh učenika petih razreda u OŠ kraljice Jelene u Solinu na kraju četvrtog razreda*

Uspjeh ispitanih učenika iz nastavnog predmeta Hrvatskog jezika je na kraju četvrtog razreda bio odličan, 40 % je vrlo dobro. Uspjeh dobar je ostvarilo 11 % učenika.

*Slika 4. Uspjeh iz predmeta Hrvatski jezik učenika petih razreda osnovne škole kraljice Jelene u Solin na kraju četvrtog razreda*

**REZULTATI ISTRAŽIVANJA**

4. razred

Učenici četvrtih razreda smatraju da čitaju dovoljno iako smo u našoj polaznoj pretpostavci naveli da učenici ne čitaju dovoljno.

*Slika 5. Odgovori učenika četvrtih razreda na pitanje Smatrate li da čitate dovoljno?*

Učenici podjednako navode da čitaju zato jer moraju i zato jer vole. Knjige biraju prema naslovu i prema preporuci. Čak 9 % učenika kao kriterij odabira knjige za čitanje iznosi njenu debljinu, tj. broj stranica.

*Slika 6. Odabrane tvrdnje učenika 4. razreda o razlozima čitanja.*

*Slika 7. Odabrane tvrdnje učenika 4. razreda o kriterijima po kojima biraju knjige za čitanje.*

Nažalost, većina učenika mjesečno čita samo jednu knjigu. Mali broj učenika čita 3 i više knjiga mjesečno. Također su odgovori pokazali da 3 % ispitanih učenika četvrtih razreda uopće ne pročita ni jednu knjigu u periodu u mjesec dana.

*Slika 8. Odgovori učenika četvrtih razreda na pitanje Koliko mjesečno čitaš knjiga?*

Učenike na čitanje uglavnom na čitanje potiče obitelj, pa tek onda učitelji. Tek mali broj učenika ima razvijenu intrizičnu motivaciju za čitanje.

*Slika 9. Odgovori učenika četvrtih razreda na pitanje Tko te potiče na čitanje?*

88 % učenika navodi da se u njihovim obiteljima redovito čita.

*Slika 10. Odgovori učenika četvrtih na pitanje Čita li se u tvojoj obitelji?*

Učenici potvrđuju da se u njihovim obiteljima najviše čitaju knjige.

*Slika 11. Odgovori učenika četvrtih na pitanje Što se čita u tvojoj obitelji?*

Omiljena književna vrsta koju učenici četvrtih. razreda odabiru je dječji roman, zatim bajka, basna i zbirka priči. 15% učenika kaže da je njihovo omiljeno štivo za čitanje strip.

*Slika 12. Odgovori učenika četvrtih razreda na pitanje Koja je tvoja omiljena vrsta knjiga?*

Na pitanje Koju bi knjigu preporučio prijatelju za čitanje? najviše ih je odabralo dječje romane. Najzastupljeniji su bili: Vlak u snijegu, Šegrt Hlapić, Pipi Duga Čarapa, Dnevnik Pauline P te Družba Pere Kvržice. Jedan učenik je odgovorio da bi preporučio enciklopediju a jedan da ne bi preporučio nikakvu knjigu za čitanje.

Učenici čitaju i elektronske knjige, njih 36% ih čita.

*Slika 13. Odgovori učenika četvrtih razreda na pitanje Čitaš li elektronske knjige?*

5. razred

Ispitani učenici 5. razreda smatraju da čitaju dovoljno. Odgovor da je zaokružilo 68% ispitanih učenika.

*Slika 14. Odgovori učenika petih razreda na pitanje Smatrate li da čitate dovoljno?*

Ispitani učenici navode da podjednako čitaju knjige zato jer vole i zato jer moraju.

*Slika 15. Odabrane tvrdnje učenika petih razreda o razlozima čitanja.*

*Slika 16. Odabrane tvrdnje učenika petih razreda o kriterijima po kojima biraju knjige za čitanje.*

Učenici petih razreda čitaju jednu knjigu mjesečno a nešto je manji postotak učenika koji čitaju dvije knjige mjesečno. Nažalost, čak 8% učenika ne čita ni jednu knjigu mjesečno.

*Slika 17. Odgovori učenika petih razreda na pitanje Koliko mjesečno čitaš knjiga?*

Kod 40 % učenika se primjećuje razvoj intrizične motivacije za čitanje. 37% učenika na čitanje potiče obitelj.

*Slika 18. Odgovori učenika petih razreda na pitanje Tko te potiče na čitanje?*

Učenici u velikom broju odgovaraju, 87%, da se čita u njihovim obiteljima.

*Slika 19. Odgovori učenika petih na pitanje Čita li se u tvojoj obitelji?*

U obiteljima ispitanih učenika petih razreda se najviše čitaju knjige dok su novine i časopisi zastupljeni u manjoj mjeri.

*Slika 20. Odgovori učenika petih na pitanje Što se čita u tvojoj obitelji?*

Dječji roman je omiljena vrsta knjiga među učenicima petih razreda, njih 53% je odabralo taj odgovor. Najmanje omiljena vrsta je basna, koju je odabralo samo 3 % učenika.

*Slika 21. Odgovori učenika petih razreda na pitanje Koja je tvoja omiljena vrsta knjiga?*

Učenici petih razreda bi svojim prijateljima za čitanje preporučili ove knjige: Koko u Parizu, Harry Potter, Charile u Parizu. Kao zanimljivost je odgovor knjiga - Luka Modrić, autobiografija te strip Zagor.

23 % učenika navodi da čitaju e knjige.

*Slika 22. Odgovori učenika petih razreda na pitanje Čitaš li elektronske knjige?*